KBANK  บวกเกือบ 5% รับผลดีร่างประชามติผ่าน โบรกฯ เพิ่มเป้ากำไรปี 59-61
KBANK  บวกเกือบ 5% รับผลดีร่างประชามติผ่าน โบรกฯ เพิ่มเป้ากำไรปี 59-61 ณ เวลา 14.31 น. ราคาอยู่ที่ 200.00 บาท บวก 9.50บาท หรือ 4.99% สูงสุดที่ 200.00 บาท ต่ำสุดที่ 196.00 บาท ด้วยมูลค่าซื้อขายที่ 3.78 ล้านบาท
 
8 ส.ค. 2559

ผู้สื่อข่าวรายงานว่า ราคาหุ้นธนาคารกสิกรไทย จำกัด (มหาชน)หรือ KBANK ณ เวลา 14.31 น. ราคาอยู่ที่ 200.00 บาท บวก 9.50บาท หรือ 4.99% สูงสุดที่ 200.00 บาท ต่ำสุดที่ 196.00 บาท ด้วยมูลค่าซื้อขายที่ 3.78ล้านบาท ขณะที่ดัชนีตลาดหุ้นไทยโดยรวมบวก 1.22%

บล.ทิสโก้ ระบุในบทวิเคราะห์ว่า ผลการร่างประชามติขานรับทั้งรัฐธรรมนูญและคำถามพ่วงเป็นไปตามคาด ทำให้ GDP จะฟื้นตัวจากการลงทุน มีการขยายสินเชื่อเพิ่มขึ้นทั้ง NIM และคุณภาพ ซึ่งการฟื้นตัวของผลประกอบการในช่วงครึ่งปีหลังในปี 59 จะกระตุ้นเศรษฐกิจภายในประเทศ ส่วนกระแสเงินทุนยังคงไหลเข้า
อย่างไรก็ตามตราบใดที่ความผันผวนในประเทศที่กำลังพัฒนา น้อยกว่าประเทศที่พัฒนาแล้ว จะไม่เกิดการขาย “Sell on Fact” และกลุ่มธนาคารอาจไม่เจอแรงเทขายทำกำไร แม้จะปรับตัวเพิ่มขึ้น 20% ตั้งแต่จนถึงปัจจุบันแล้วก็ตามคาดผลประกอบการเพิ่มขึ้น 8% ในช่วงครึ่งปีหลังปี 59และ 11% ในปี 60
ขณะที่ปรับประมาณการปี 59-61ขึ้น 2% สะท้อนผลประกอบการไตรมาส 2 ปี 59 และผลการรับร่างประชามติ โดยนับจากช่วงครึ่งปีหลังปี 59 เป็นต้นไป คาดว่ากลุ่มธนาคารจะมีการตั้งสำรองที่ผ่อนคลายลงจากครึ่งปีแรก (SCB, KBANK, TCAP) หนุนโดยการเพิ่มขึ้นของ NPL ที่ลดลง และการตั้งสำรองล่วงหน้าเพื่อหนุน LLR/NPL (ยกเว้น BBL, KKP) และปัจจัยนี้จะทำให้ผลประกอบการของกลุ่มธนาคารเพิ่มขึ้น 8% จากปีก่อนในช่วงครึ่งปีหลังปี 59 และ 11% ในปี 60แม้ว่ามอง NII และ non-NII จะลดลงในช่วงประมาณการณ์ครึ่งปีหลังปี 59 ก็ตาม
ส่วนมูลค่าที่เหมาะสมตามวิธี GGM ขึ้น 1-15% พร้อมเลือก SCB, KBANK, TCAP เป็นหุ้นแนะนำ และปรับประมาณการเป็นช่วงครึ่งปีแรกของปี 60ทำให้มูลค่าที่เหมาะสมเพิ่มขึ้น 2-15% โดยมีหุ้น SCB, KBANK และ TCAP เป็นหุ้นแนะนำ เนื่องจาก Credit Cost ที่ลดลงและคุณภาพสินเชื่อที่คงที่ นอกจากนี้ยังปรับคำแนะนำของ TMB เป็น “ซื้อ” จากการฟื้นตัวในช่วงครึ่งปีหลังปี 59 แต่การฟื้นตัวของของสินเชื่อยังจำกัดเมื่อเทียบกับหุ้น Top pick 